CELEX: C2006/048/11
Language: et
Date: 2006-02-25 00:00:00
Title: Euroopa Kohtu (teine koda)  10. jaanuari 2006.  aasta otsus kohtuasjas C-222/04 (Corte suprema di cassazione eelotsusetaotlus): Ministero dell'Economia e delle Finanze versus Cassa di Risparmio di Firenze SpA, Fondazione Cassa di Risparmio di San Miniato, Cassa di Risparmio di San Miniato SpA (Riigiabi — EÜ artiklid 87 ja 88 — Pangad — Pangandussihtasutused — Ettevõtja mõiste — Pangandussihtasutuste saadud dividendide pealt otsese maksu vähendamine — Riigiabina määratlemine — Kokkusobivus ühisturuga — Komisjoni otsus 2003/146/EÜ — Kehtivuse hindamine — Vastuvõetamatus — EÜ artiklid 12, 43 ja 56 — Mittediskrimineerimise põhimõte — Asutamisvabadus — Kapitali vaba liikumine)

25.2.2006   
            
            
               ET
            
            
               Euroopa Liidu Teataja
            
            
               C 48/6
            
         
      EUROOPA KOHTU
   
   (teine koda)
   10. jaanuari 2006. aasta otsus
   kohtuasjas C-222/04 (Corte suprema di cassazione eelotsusetaotlus): Ministero dell'Economia e delle Finanze versus Cassa di Risparmio di Firenze SpA, Fondazione Cassa di Risparmio di San Miniato, Cassa di Risparmio di San Miniato SpA (1)
   
   (Riigiabi - EÜ artiklid 87 ja 88 - Pangad - Pangandussihtasutused - Ettevõtja mõiste - Pangandussihtasutuste saadud dividendide pealt otsese maksu vähendamine - Riigiabina määratlemine - Kokkusobivus ühisturuga - Komisjoni otsus 2003/146/EÜ - Kehtivuse hindamine - Vastuvõetamatus - EÜ artiklid 12, 43 ja 56 - Mittediskrimineerimise põhimõte - Asutamisvabadus - Kapitali vaba liikumine)
   (2006/C 48/11)
   Kohtumenetluse keel: itaalia
   Kohtuasjas C-222/04, mille esemeks on EÜ artikli 234 alusel Corte suprema di cassazione (Itaalia) 23. märtsi 2004. aasta otsusega esitatud eelotsusetaotlus, mis saabus Euroopa Kohtusse 28. mail 2004, menetluses Ministero dell'Economia e delle Finanze v. Cassa di Risparmio di Firenze SpA, Fondazione Cassa di Risparmio di San Miniato, Cassa di Risparmio di San Miniato SpA, tegi Euroopa Kohus (teine koda), koosseisus: koja esimees C. W. A. Timmermans, kohtunikud C. Gulmann (ettekandja), R. Schintgen, R. Silva de Lapuerta ja G. Arestis; kohtujurist F. G. Jacobs, kohtusekretär: vanemametnik M. Ferreira, 10. jaanuaril 2006 otsuse, mille resolutiivosa on järgmine:
   
               1.
            
            
               Sellist juriidilist isikut nagu põhikohtuasjas võidakse siseriikliku kohtuniku poolt asjaomasel ajal kehtinud korra alusel antava hinnangu tulemusena lugeda “ettevõtjaks” EÜ artikli 87 lõike 1 tähenduses ja sellisena laienevad talle nimetatud ajavahemikus ühenduse riigiabialased normid.
            
         
               2.
            
            
               Dividendide pealt kinnipidamisest vabastamist, nagu põhikohtuasjas käsitlusel, võidakse pärast siseriikliku kohtuniku poolse uurimise lõppu lugeda riigiabiks EÜ artikli 87 lõike 1 tähenduses.
            
         
      (1)  ELT C 190, 24.7.2004.